Diari Oficial de la Generalitat Valenciana


Sumari del DOGV 3915, del 11-01-2001 (2000/10246)

Informació pública del programa d'actuació integrada del sector denominat sector D del PERI número 7, del PGOU de Sagunt.
-------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10823


Organisme emissor
:   Alser, SL, Empresa Constructora

Tipus de document
:   Anunci

Informació pública del programa d'actuació integrada del sector denominat sector D del PERI número 7, del PGOU de Sagunt. [2000/A10668]
  
A l'efecte del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, Diari Oficial de la Generalitat Valenciana número 2.394 (en endavant, LRAU), faig saber a tots els possibles interessats o afectats el que es diu tot seguit:
  
Primer
  
L'entitat mercantil Alser, SL, ha formulat una proposta de programa d'actuació integrada del sector denominat sector D del Programa Especial de Reforma Interior número 7, de Sagunt. La dita proposta està formada pels documents de programa, avantprojecte d'urbanització i annexos dels avantprojectes elèctrics a l'empara del que disposa l'artcle 48 de l'esmentada llei.
  
Segon
  
Per tal d'aplicar el que estableix l'article 48.1.c, en relació amb l'article 46.3 i concordants de l'esmentada llei, pertoca sotmetre l'esmentat programa, amb tota la documentació que s'aporta, a informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer
  
Es fa constar que, durant aquest termini, les persones interessades i afectades en aquest procediment podran formular qualssevol al·legacions que convinguen al seu dret, així com altres alternatives tècniques al programa i, si pertoca, proposicions juridicoeconòmiques, tot això en els termes i condicions de la LRAU; a aquest efecte, qualsevol persona interessada podrà consultar l'expedient a la Notaria del senyor Esteban Moliner Pérez, situada a la ciutat de Sagunt, a l'avinguda dels Sants de la Pedra, número 8, els dies hàbils en horari de 10.00 a 14.00 hores. Igualment, es fa constar que qualsevol persona podrà comparéixer en aquesta Notaria, per a obtenir una còpia de l'acta de protocol·lització del programa i documents que s'hi adjunten o sol·licitar que li siga mostrada.
  
Quart
  
L'esmentada documentació, així com l'expedient administratiu, podran ser consultats a l'Ajuntament de Sagunt, els dies hàbils en idèntic horari, on així mateix poden ser presentades les al·legacions que es formulen.
  
Cinqué
  
Mitjançant aquest edicte, segons el que preceptua el paràgraf segon de l'article 48, en relació amb l'article 46, paràgrafs quart i cinqué de l'esmentada llei, es fa saber a les persones interessades que durant el període de cinc dies, comptadors a partir del venciment del termini anterior, podran presentar-se les proposicions juridicoeconòmiques de les distintes alternatives que optaren a l'adjudicació del programa; llevat que, durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, i s'anunciarà al tauler d'anuncis de l'Ajuntament de Sagunt i es comunicarà a les persones que, per desconéixer-ho, presenten pliques prematurament.
  
Sisé
  
L'acte d'obertura de pliques s'efectuarà el següent dia hàbil a la conclusió del termini per a presentar-les.
  
Seté
  
Aquest anunci es publica a l'efecte del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats en la relació que emet el Centre de Gestió Cadastral, així com per a aquells amb domicili desconegut. Cosa que se'ls fa saber, mitjançant aquest avís, als efectes oportuns.